laion/Wikipedia-Exotic huggingface dataset:
מסילת עפולה–טבריה

מסילת עפולה–טבריה היא מסילה העתידה להיבנות כהמשך לקו מסילת העמק ותחבר את טבריה לרשת המסילות הארצית. מדובר בהקמת מסילה כפולה באורך כולל של כ־30 ק"מ בין עפולה לטבריה. תוואי המסילה כולל מספר מנהרות וגשרים באורך כולל של מספר קילומטרים. מסלול מסילת הרכבת צפוי לעבור לצד כביש 65 בקטע שבין עפולה וכפר תבור ומשם להתפצל לנתיב נפרד עד לאזור טבריה עילית. התוכנית כוללת הקמת תחנות בצומת גזית (ליד כפר תבור) ובפאתי העיר טבריה, וכן מסוף מטענים סמוך לטבריה. אין כרגע צפי לתחילת הביצוע של הפרויקט. תחילה תתפקד המסילה כשלוחה של מסילת העמק שתוביל מחיפה דרך עפולה וכפר תבור לטבריה לצד השלוחה המובילה אל בית שאן. בהמשך מתוכננת המסילה להתחבר למסילות נוספות כגון מסילת מנשה וכן המסילה המזרחית החדשה מה שנועד לאפשר בסופו של דבר הוצאת רכבות מהירות מטבריה דרך עפולה וחדרה אל נתב"ג, ולחלופין דרך מסילת השרון אל תל אביב מלבד הקו המוביל לחיפה. בינואר 2019 הציג מנכ"ל חברת נתיבי ישראל, ניסים פרץ, את תוכנית החומש של החברה בתקציב של כ-60 מיליארד שקלים. במסגרתה החברה תהיה אחראית לתכנון של מספר מסילות: מסילת כרמיאל – קריית שמונה, מסילת עפולה–טבריה, מסילת דימונה–ירוחם, באר שבע – ערד ואת קו הרכבת לאילת. מסילות אלו הן חלק מהתוכנית האסטרטגית של רכבת ישראל לשנת 2040. תחנות שבהן תעבור: תחנת הרכבת עפולה תחנת הרכבת כפר תבור תחנת הרכבת טבריה עופר פטרסבורג, התוכנית של כץ: רכבת מטבריה לת"א בשעה, באתר "ידיעות אחרונות", 20 ביולי 2016 רוני שחר, בשורה לתושבי כפר תבור: בצומת גזית תקום תחנת רכבת בקו טבריה-תל אביב, באתר mynet‏ העמק, 12 ביולי 2018 ליאור גוטמן, "התחבורה הציבורית בישראל לא זמינה, לא נגישה ולא יעילה", באתר כלכליסט, 23 בינואר 2019 ערך זה הוא קצרמר בנושא רכבות. אתם מוזמנים לתרום לוויקיפדיה ולהרחיב אותו.
העולם היום

העולם היום היא מהדורת חדשות חוץ יומית המשודרת בערוץ כאן 11 מאז 28 בדצמבר 2017. כיום מגיש את התוכנית יואב זהבי, בעבר הגיש אותה מואב ורדי. בעבר שודרה התוכנית בשעה 19:00, וכיום משודרת משעה 15:00 עד השעה 16:00. המהדורה נפתחת בהצגת כותרות המהדורה, ובדרך כלל מיד אחריה משודרת הפינה "מסביב לעולם ב-80 שניות" שבה שלל אירועים שהתרחשו בעולם. התוכנית כוללת ראיונות עם מומחים שונים מרחבי ישראל והעולם, ושיחות עם כתבי תאגיד השידור הישראלי. ערב ערב חדשות הערב כאן 11 אתר האינטרנט הרשמי של העולם היום "העולם היום", במסד הנתונים הקולנועיים IMDb (באנגלית) כל יום מ-15:00: תוכניות האקטואליה של כאן 11, באתר טוויטר, ‏1.5.24 ערך זה הוא קצרמר בנושא תקשורת. אתם מוזמנים לתרום לוויקיפדיה ולהרחיב אותו.
רכס קיטלופ

רכס קיטלופ (באנגלית: Kitlope Range) הוא רכס הרים, המהווה חלק מרכסי קיטימט בפרובינציית קולומביה הבריטית, קנדה. שטחו של הרכס 238 קמ"ר, והוא ממוקם דרומית מזרחית לאגם קיטלופ. נהר טזווה ונהר קיטלופ מהווים את גבולות הרכס.  גובה הרכב 772 מטרים מעל פני הים. מקור שמו של הרכס בשפה אינדיאנית. המילה "קיט" משמעה "אנשים" והמילה "לופ" משמעה "מעבר הרים". השם אומץ רשמית ב-10 בינואר 1922. רכס קיטלופ באתר ממשלת קולומביה הבריטית תצלום לוויין רכס קיטלופ באתר אנציקלופדיית ההרים הקנדית רכס קיטלופ באתר summitsearch רכס קיטלופ באתר peakbagger שמורת הטבע רכס קיטלופ תצלום לוויין ואתרים סמוכים מזג אוויר עדכני ברכס קיטלופ רכס קיטלופ באתר אנציקלופדיית ההרים הקנדית מידע גאוגרפי ההיסטוריה של השם
באב

האם התכוונתם ל... באב – משמותיו של האל המצרי סת עלי מוחמד שיראזי, הבאב – סוחר משיראז שבפרס שהכריז על עצמו כהתגלותו החדשה והעצמאית של האל והמהדי המובטח, ומאוחר יותר הוצא להורג; מייסד הבאביזם באביזם – תנועה דתית שהתפצלה מהאסלאם ושגשגה בפרס ובחלקים מסוימים של האימפריה העות'מאנית באמצע המאה ה-19; ממנה התפצלה בין היתר הדת הבהאית מקדש הבאב – מקדש בהאי השוכן במתחם הבהאי על מורדותיו הצפוניים של הכרמל בחיפה באב (סלובקיה) (אנ') – כפר בסלובקיה השער הנשגב – כינוי סינקדוכי למנגנון השלטוני של האימפריה העות'מאנית בב (הונגריה) – כפר בהונגריה אישים ששם משפחתם באב: יוליוס באב – מבקר תיאטרון ותרבות ומחזאי יהודי-גרמני כריס באב (אנ') – שחקן כדורסל אמריקאי סנורה באב (אנ') – סופרת, משוררת ועורכת ספרותית אמריקאית פיל באב – כדורגלן בינלאומי לשעבר אירי, ששיחק במרבית הקריירה שלו כבלם
פלקוזואה

פלקוזואה (שם מדעי: Placozoa, משמעות השם: "חיות שטוחות") היא מערכה של חסרי חוליות בממלכת בעלי החיים. הפלקוזואה הם בעלי המבנה הפשוט ביותר מבין בעלי החיים הרב תאיים שאינם טפילים ולכן נחשבת לקבוצה בסיסית (במובן של קדומה, פרימיטיבית) של הרב תאיים. בקבוצה יש רק מין אחד, Trichoplax adhaerens, אם כי על פי מחקרים גנטיים ייתכן שלמעשה מדובר בכמה מינים דומים מורפולוגית אך שונים מבחינה גנטית. הם התגלו לראשונה בשנת 1883 על ידי הזואולוג הגרמני, פרנץ אייהרד שולץ (1840–1921), ומאז שנת 1970 נחקרו באופן שיטתי יותר על ידי הזואולוג הגרמני, קרל גוטליב גרל (1912–1994). לרוב מסווגות כל הפלקזואות כמין אחד, Trichoplax adhaerens, אך לאור הגיוון הגדול בין המינים סביר להניח שקיימים כמה פלקוזואה ממינים שונים. מדיה וקבצים בנושא פלקוזואה בוויקישיתוף פלקוזואה, באתר ITIS (באנגלית) פלקוזואה, באתר NCBI (באנגלית) פלקוזואה, באתר האנציקלופדיה של החיים (באנגלית) פלקוזואה, באתר GBIF (באנגלית) Voigt, O; Collins AG, Pearse VB, Pearse JS, Hadrys H, Ender A (2004). al.Current.Biology.2004.pdf "Placozoa — no longer a phylum of one". Current Biology 14 (22): R944–5. doi:10.1016/j.cub.2004.10.036. PMID 15556848 F. E. Schulze "Trichoplax adhaerens n. g., n. s.", Zoologischer Anzeiger (Elsevier, Amsterdam and Jena) 6 (1883), p. 92 Barnes, Robert D. (1982). Invertebrate Zoology. Philadelphia, PA: Holt-Saunders International. pp. 84–85. ISBN 0-03-056747-5 K. G. Grell: "Trichoplax adhaerens, F. E. Schulze und die Entstehung der Metazoen", Naturwissenschaftliche Rundschau, 24 (1971), p. 160
הלמוט דנטין

הלמוט דנטין (באנגלית: Helmut Dantine‏; 7 באוקטובר 1917 - 2 במאי 1982) היה שחקן ומפיק בקולנוע ההוליוודי. ידוע בשל משחקו בתפקידי נאצים בסרטי האחים וורנר בשנות ה-40. דנטין נולד בווינה, ונאלץ להימלט מאוסטריה לאחר סיפוחה לגרמניה, בשנת 1936. הוא הגיע לקליפורניה והופיע בתיאטרון בשם "פסאדינה פלייהאוז", שם התגלה על ידי צייד כישרונות של אולפני האחים וורנר. הוא קיבל תפקידים זעירים בסרטי האחים וורנר, כאשר שיחק בשנת 1941 בסרט "הטייסת הבינלאומית" בו כיכב רונלד רייגן. בסרט זה שיחק לראשונה בתפקידי הנאצים, שעליהם התבססה קריירת המשחק שלו במהלך מלחמת העולם השנייה. בסרט "קזבלנקה" משנת 1942 שיחק מהגר בולגרי, יאן ברנדל, הנאלץ להמר הימור נואש בשולחן הרולטה, על מנת להשיג את הכסף הדרוש להימלט מקזבלנקה. המהמר יודע שאם לא ישיג את הכסף, תיאלץ אשתו לשכב עם מפקד המשטרה המושחת קפיטן ריינו (קלוד ריינס). שמו של דנטין לא הופיע בכותרות הסרט. באותה שנה הופיע בתפקיד משנה בלהיט "גב' מיניבר", בו שיחק טייס לופטוופה שהופל, וכן בתפקיד קטן בגרסתו של הבמאי ארנסט לוביטש לקומדיה "להיות או לא להיות". אחרי הופעות אלו קיבל הופעה בתפקיד ראשי בסרט "קצה החשיכה" (1942) דרמת מלחמה על רקע הכיבוש הנאצי בנורווגיה. בסרט זה שיחק נאצי בשם קפיטן קניג. לאחר מכן המשיך בתפקידי נאצים נוספים בסרטים כ"משימה למוסקבה" (1943) "המעבר למרסיי" (1944) ו"מלון ברלין" (1945). הוא המשיך במשחק עד שנת 1958, ובין היתר הופיע בהפקות ענק כ"אלכסנדר הגדול" (1956) ו"מלחמה ושלום" (1956). ב-1953 הופיע בסרט המוזיקלי "קרא לי מאדאם". בשנת 1958 ניסה את כוחו בבימוי. סרטו "סילונים רועמים", היה דרמת מלחמה שגרתית המתרחשת בבסיס חיל האוויר האמריקני. ב-1965 שיחק בסרט המלחמה "מבצע חץ מקשת". בשנת 1959 נישא לשחקנית ניקולא שנק, בת למשפחה בעלת רשת בתי קולנוע. הוא קיבל תפקידי ניהול ברשת זו, וחדל מלשחק. בשנת 1970 מונה למנהל החברה. בשנת 1974 ניסה את כוחו בהפקה. הוא הפיק שניים מסרטיו של הבמאי סם פקינפה - "הביאו לי את ראשו של אלפרדו גרסיה" (1974) ו"עילית הרוצחים" (1975). בשנת 1975 ביים אף דרמת מתח בשם "הקשר של וילבי" בה סידני פואטייה משחק פעיל נגד האפרטהייד הנעזר במייקל קיין להימלט מן המשטרה החשאית של דרום אפריקה. בסרטי פקינפה שאותם הפיק הופיע אף בתפקידי משנה. בסרט "אלפרדו גרסייה" הוא משחק דמות בשם מקס, הנורית על ידי גיבור הסרט, השחקן וורן אואטס, כאשר היא שולחת את ידה אל כיס מעילה להוציא משם פתק, ואואטס סבור שהמדובר באקדח. בשנת 1982 מת בביתו שבבוורלי הילס מהתקף לב. מדיה וקבצים בנושא הלמוט דנטין בוויקישיתוף הלמוט דנטין, במסד הנתונים הקולנועיים IMDb (באנגלית) הלמוט דנטין, באתר AllMovie (באנגלית) הלמוט דנטין, במסד הנתונים הקולנועיים KinoPoisk (ברוסית) הלמוט דנטין, באתר "Find a Grave" (באנגלית)
קאסל רוק

האם התכוונתם ל... קאסל רוק (אדינבורו) קאסל רוק (אוסטרליה המערבית) קאסל רוק (אורגון) קאסל רוק (איי שטלנד הדרומיים) קאסל רוק (אילינוי) קאסל רוק (אלסקה) קאסל רוק (אנטארקטיקה) קאסל רוק (דקוטה הדרומית) קאסל רוק (הונג קונג) קאסל רוק (וושינגטון) קאסל רוק (ויסקונסין) קאסל רוק (וירג'יניה המערבית) קאסל רוק (יוטה) קאסל רוק (מיזורי) קאסל רוק (מינסוטה) קאסל רוק (מישיגן) קאסל רוק (מסצ'וסטס) קאסל רוק (ניו יורק) קאסל רוק (צפון אירלנד) קאסל רוק (קולורדו) קאסל רוק (קליפורניה) קאסל רוק (קנדה) קאסל רוק (קנזס) קאסל רוק (קרנאטקה) קאסל רוק (שיר) – שיר מאת פרנק סינטרה קאסל רוק (עיר בדיונית) – עיר בדיונית המתקיימת ברבים מספריו של סטיבן קינג קאסל רוק (סדרת טלוויזיה) – סדרת טלוויזיה אמריקאית המבוססת על ספריו של סטיבן קינג קאסל רוק אנטרטיינמנט – חברת הפקות אמריקאית
תחנת הרכבת אלעד

תחנת הרכבת אלעד היא תחנת נוסעים מתוכננת של רכבת ישראל, העתידה לשרת את העיר אלעד ואת קיבוץ נחשונים הסמוך. התחנה היא חלק מפרויקט המסילה המזרחית. התחנה מתוכננת לקום בסמוך למשולש שבין כביש 6 לאלעד. לצד התחנה מתוכנן אזור מסחר ותעסוקה בשטח של מאות דונמים. בסמוך לתחנת אלעד מתוכנן להבנות מרכז מסחרי גדול בסגנון פאוור סנטר. בין תחנת הרכבת לאזור העסקי יחבר גשר שעובר מעל כביש 6. בשנת 2022 פרסמה רכבת ישראל מכרז להקמת התחנה בעלות המסתכמת במאות מיליוני שקלים. אלי רובין, אלעד מתפתח: רכבת, מרכז עסקים וגשר, באתר כל הזמן, 5 ביולי 2018 בן שאול, בקרוב: תחנת רכבת בעיר אלעד, באתר ערוץ 7, 24 באוקטובר 2019 "יוצאים מהמשבר: אלעד תקבל מליוני שקלים בשנה | רדיו קול ברמה". רדיו קול ברמה. 2016-09-22. נבדק ב-2018-05-03. (הקישור אינו פעיל) בן שאול, בקרוב: תחנת רכבת בעיר אלעד, באתר ערוץ 7, 24 באוקטובר 2019 יובל שדה, המסילה המזרחית: הרכבת פרסמה מכרז למסילה ותחנה באלעד בגובה מאות מיליוני שקלים, באתר כלכליסט, 30 בדצמבר 2021
קיטלופ

האם התכוונתם ל... רכס קיטלופ – רכס הרים בפרובינציית קולומביה הבריטית שבקנדה. קיטלופ (נהר) – נהר בצפון קולומביה הבריטית. אגם קיטלופ – אגם בצפון קולומביה הבריטית. שמורת הטבע קיטלופ – שמורת טבע בקולומביה הבריטית. שמורת האינדיאנים קיטלופ 16 – שמורת אינדיאנים בקולומביה הבריטית.
הדוור (1997)

הדוור (באנגלית: The Postman) הוא סרט הרפתקאות פוסט אפוקליפטי אמריקאי משנת 1997, שהופק ובוים על ידי קווין קוסטנר שגם מגלם את התפקיד הראשי. התסריט נכתב על ידי אריק רות' ובריאן הלגילנד, בהתבסס על ספרו של דייוויד ברין משנת 1985 באותו השם. בסרט השתתפו גם ויל פטון, לרנז טייט, אוליביה ויליאמס, ג'יימס רוסו וטום פטי. הסרט מציג גרסה פוסט-אפוקליפטית עתידית של ארצות הברית בשנת 2013, חמש עשרה שנים לאחר התרחשותו של אירוע אפוקליפטי, שאופיו לא צוין במפורש. אירוע זה הותיר השפעה עצומה על התרבות האנושית והוביל לאובדן מרבית סממני הטכנולוגיה, כאשר בתקופה המתוארת בסרט, שטחה של ארצות הברית לשעבר נשלט ברובו על ידי גנרלים, הפועלים למטרת רווח אישי, תוך שעבוד האוכלוסייה המקומית. הסרט מספר את סיפורו של נווד חסר שם (אותו מגלם קוסטנר) אשר נתקל במקרה בגווייה ישנה הלבושה במדי דוור בשירות הדואר של ארצות הברית. בהמשך, אותו הנווד מוביל, בעקבות רצף אירועים לא מכוונים, לסוף שלטונם הרודני של הגנרלים, ולהקמתה מחדש של "ארצות הברית של אמריקה" בשטחי ארצות הברית לשעבר. הסרט יצא לאור במהלך חג המולד של 1997, בהפקת האחים וורנר.  לאחר יציאתו לאקרנים, הסרט זכה לביקורות שליליות באופן גורף. באתר דירוגי הסרטים Rotten Tomatoes, הסרט זכה לציון ממוצע של 3.8 מתוך 10 מצד הצופים, ולדירוג כולל של 9% "טריות" בלבד. באתר Metacritic, הסרט זכה לדירוג של 29 מתוך 100, בהתבסס על 14 ביקורות. במקביל לביקורות השליליות, הסרט גם כשל מבחינה מסחרית, כאשר בארבעת הימים הראשונים לאחר יציאתו לאור, הסרט גרף רק כ-5.3 מיליון דולר במסגרת 2,207 הקרנות. הסרט, שעלות הפקתו הייתה כ-80 מיליון דולר, הניב הכנסות של פחות מ-18 מיליון דולר, ובכך כיסה פחות מרבע מעלות הפקתו. בהמשך, הסרט גם יצא על גבי קלטת וידאו וב-DVD ב-9 ביוני 1998, ועל גבי דיסק Blu-ray ב-8 בספטמבר 2009. "הדוור", במסד הנתונים הקולנועיים IMDb (באנגלית) "הדוור", באתר נטפליקס "הדוור", באתר AllMovie (באנגלית) "הדוור", באתר Rotten Tomatoes (באנגלית) "הדוור", באתר Box Office Mojo (באנגלית) "הדוור", באתר Metacritic (באנגלית) "הדוור", באתר אידיבי "הדוור", במסד הנתונים הקולנועיים KinoPoisk (ברוסית) עמית קלינג, עכבר העיר אונליין, ההשקעה שקעה: הכשלונות הקופתיים הגדולים של הוליווד, באתר הארץ, 3 באפריל 2011 "The Postman review". Rotten Tomatoes. נבדק ב-8 בספטמבר 2016. {{cite web}}: (עזרה) "'Titanic's' Voyage Is Steaming Ahead". Los Angeles Times. נבדק ב-3 ביוני 2012. {{cite news}}: (עזרה) "The Postman (1997)". Box Office Mojo. 23 בינואר 1998. נבדק ב-27 בינואר 2010. {{cite web}}: (עזרה)
הרי ריד

הרי ריד (באנגלית: Read Mountains) הם קבוצת הרים סלעית, באזור הדרומי-מרכזי של רכס שקלטון באנטארקטיקה. שיא גובהם של הרי ריד הוא פסגת הולמס, הנמצאת מזרחית לקרחון גלן, שגובהה 1,875 מטרים מעל פני הים. ההרים התגלו ומופו על ידי המשלחת הטראנס-אנטארקטית של חבר העמים הבריטי בשנת 1957. ההרים נקראו על שם הרברט ריד ראש הוועדה המדעית של המשלחת הטראנס-אנטארקטית, וחבר הוועד המנהל של המשלחת הטראנס-אנטארקטית בין השנים 1955- 1958. הרים: פסגת הולמס הר וגנר מחט וואטס טרסת טרומן נונאטאקים: נונאטאק דו טויט נונאטאק ניגלי קרחונים: קרחון גלן * Beau Riffenburgh, Encyclopedia of the Antarctic, Volume 1, p.891 תצלום לוויין ומידע גאוגרפי פסגת הולמס באתר SCAR של ממשלת אוסטרליה
טיסה 8622 של פגאסוס איירליינס

טיסה 8622 של פגאסוס איירליינס הייתה טיסה פנים ארצית מאנקרה לטרבזון, טורקיה. ב-13 בינואר 2018, בזמן הנחיתה על מסלול 11 בשדה התעופה בטרבזון, החליק המטוס מצדו השמאלי של המסלול אל עבר צוק. אף אחד מ-168 הנוסעים ואנשי הצוות לא נפצעו. המטוס המעורב היה מדגם בואינג 737, בעל רישום TC-CPF, המופעל על ידי חברה החסך פגאסוס איירליינס. טיסתו הראשונה של המטוס הייתה ב-15 בנובמבר 2012. המטוס טס 9 פעמים ביום התאונה, בלי דיווחים על בעיות מכל סוג שהוא. טיסה 8622 היא טיסה פנים ארצית מנמל התעופה הבינלאומי אנקרה אסנבואה לשדה התעופה של טרבזון. על המטוס היו 162 נוסעים ו-6 אנשי צוות. המטוס נחת ב-23:26 בזמן המקומי. לאחר הנחיתה המטוס סטה שמאלה, ירד מהמסלול והחליק מהצוק. המטוס נעצר בתנוחה מסוכנת, אך לא החליק לתוך הים, עקב הגלגלים שהתחפרו באדמה הרטובה. המטוס סבל מנזק רב, מנועו הימני התנתק ונפל לתוך הים השחור. באותו הזמן ירד גשם והייתה ראות למרחק של 4 קילומטרים. לאחר התקרית, שדה התעופה נסגר עד השעה 8 בבוקר ביום המחרת. המטוס חולץ מצלע הצוק ב-18 בינואר. בזמן פעולת החילוץ שדה התעופה היה סגור וטיסותיו הופנו לשדה תעופה בעיר סמוכה. המטוס הוצהר כבלתי ניתן לתיקון. לדברי מושל טרבזון, חקירה נפתחה בנושא. אחד הטייסים טען כי קצר במנוע גרם לתאונה. Hradecky, Simon (13 בינואר 2018). "Accident: Pegasus B738 at Trabzon on Jan 13th 2018, runway excursion". נבדק ב-14 בינואר 2018. {{cite web}}: (עזרה) "Flight History For Aircraft - TC-CPF". flightradar24.com. נבדק ב-14 בינואר 2018. {{cite web}}: (עזרה)
הדוור

האם התכוונתם ל... הדוור (1994) – סרט איטלקי משנת 1994 הדוור (1997) – סרט הרפתקאות פוסט אפוקליפטי אמריקאי משנת 1997
קרחון גלן

קרחון גלן (באנגלית: Glen Glacier) הוא קרחון ברכס שקלטון שבאנטארקטיקה. הקרחון זורם לכיוון דרום ומתחבר לקרחון ריקברי, מערבית להרי ריד.  אורכו של הקרחון 13 ק"מ. הקרחון מופה לראשונה בשנת 1957 על ידי המשלחת הטראנס-אנטארקטית של חבר העמים הבריטי (CTAE). הקרחון נקרא על שם אלכסנדר גלן, שהיה חבר הנהלת המשלחת הטראנס-אנטארקטית בין השנים 1955-1958. קרחון גלן באתר הסקר הגאולוגי של ארצות הברית קרחון גלן באתר הגאזט האנטארקטי של ממשלת אוסטרליה תצלום לוויין, מידע גאוגרפי והיסטורי מידע גאוגרפי ומקור השם
נודה לשמך

נודה לשמך הוא פיוט שנוהגים לומר במנהג אשכנז המזרחי בסעודת ברית מילה, בברכת הזימון קודם ברכת המזון. כפי הנראה, הפיוט נכתב כהקדמה לברכת המזון, אך לא במיוחד לסעודת ברית מילה. בספר בית שמואל כתב שבסעודת שבע ברכות, כאשר מברכים רק ברכה אחת (אשר ברא) יש לומר במקום הפיוט 'דוי הסר', את הפיוט 'נודה לשמך'. מחבר הפיוט אינו ידוע וכן זמן חיבורו אינו ברור, אמנם משערים שנתחבר בימי הביניים. יש שהעירו על כך שעל פניו אין קשר בין הפיוט לברית מילה, ונדחקו לבאר הטעם שנהגו לאומרו בברית מילה. ואכן יש שכתבו שהפיוט מעיקרו לא נתחבר כלל לברית מילה, רק נתקן כפיוט קודם ברכת המזון, ומאוחר יותר תיקנו לאומרו בסעודת ברית מילה. רבי דוד לידא כתב כי נוהגים לומר את הפיוט בברית לפי שמרבים בשירות ובתשבחות לפני המקום על שהכניסנו בבריתו. והברית היא אות חתום בבשרינו שבחר בנו לעובדו ולספר תהילתו. יש שכתבו שאומרים פיוט זה בברית היות שהוא מסיים במילים ברוך הבא בשם ה', אותם מילים בהם התחיל סדר הברית, שכאשר נכנס התינוק אומרים ברוך הבא בשם ה', היות שהבא בגמ' שמונה, רמז לתינוק הנימול לשמונה. בכמה מספרי הזמירות מופיע פיוט זה בהקשר לסעודת נישואין. וכן נראה מדברי עוד אחרונים. בחלק מהסידורים נוספו עוד כמה בתים שלא מופיעים ברוב הסידורים הנפוצים היום. למעשה, פיוט זה מאוד נדיר בכתבי יד, ויש בלבול גדול בדפוסים הקדומים לגבי איזה בתים כלולים בפיוט, ויש רגליים לדבר לומר שהבתים הנוספים אינם מקוריים, ועדיין צריך עיון. ישנו לחן מהעת האחרונה של הזמר ליפא שמעלצר. עיונים בסידור התפילה - נודה לשמך בתוך אמוני באתר מכללת אורות ראו #נוסחאות במנהג אשכנז המערבי לא נוהגים לאומרו, ראו מחזור שבחי ישורון, נוא יארק תשע"ו, עמ' 706 ואילך. שו"ת שבט הלוי חלק ג, סימן צד. כגון אם לא באו פנים חדשות. בית שמואל אבן העזר סב יא, וכדבריו פסקו הקיצור שולחן ערוך (קמט ג) והערוך השולחן (סב יח). סדר עבודת ישראל טוען שחתום זלמן, אבל חתימה זו בעייתית מאחר שהוציא את החתימה מהבתים שלא ברור שהם מקוריים, ראו לקמן. ספר סוד השם ענייני מילה, (בשרביט הזהב). עיינו בשו"ת שבט הלוי (ח"ג סימן צד אות ג). בספרו "סוד ה' " מובא במאמר של ד"ר יצחק ספיר באתר אורות ישראל. מלשון הטור יורה דעה הלכות מילה סימן רס. ואת הקשר לפיוט זה כתב בספר עושין בשמחה, הרבסט, חיים, ירושלים תשס"ו. דעת זקנים מבעלי התוספות בראשית כא פסוק ד. וראה דברי שיח ברית מילה עמ' כ"ד. עיין לדוג' בפי' בית שמואל על שולחן ערוך אבן העזר סב יא. ראו סדר עבודת ישראל, מנהג עשטרייך, עמ' 803, וראו גם בספר לקוטי צבי שגורס חלק מהבתים הנוספים ולא כולם.
פסגת הולמס

פסגת הולמס (באנגלית: Holmes Summit) היא פסגה שגובה 1,875 מטרים מעל פני הים, הגבוהה בפסגות הרי ריד, ברכס שקלטון שבאנטארקטיקה.   הפסגה צולמה לראשונה מן האוויר על ידי צי ארצות הברית בשנת 1967. הפסגה נסקרה ומופתה על ידי הסקר האנטארקטי הבריטי בין השנים 1968 - 1971. שמה של הפסגה ניתן לה בשנת 1971, על ידי ועדת השמות האנטארקטית של הממלכה המאוחדת, והיא נקראת על שם פרופסור ארתור הולמס (על שמו נקראות גם גבעות הולמס שבארץ פאלמר). גבעות הולמס * William J. Mills, Exploring Polar Frontiers: A Historical Encyclopedia, Volume 2, p. 150 פסגת הולמס באתר הסקר הגאולוגי של ארצות הברית פסגת הולמס באתר הגאזט האנטארקטי של ממשלת אוסטרליה פסגת הולמס באתר SCAR של ממשלת אוסטרליה תצלום לוויין של פסגת הולמס, מידע גאוגרפי והיסטורי מיקום פסגת הולמס פסגת הולמס באתר peakbagger תנאי מזג אוויר עדכניים לפסגת הולמס מידע גאוגרפי ומקור השם
טילוזאורוס

טילוזאורוס (שם מדעי: Tylosaurus; פירוש השם מיוונית: "לטאת כפתור") הוא זוחל ימי קדום מתקופת הקרטיקון שחי לפני 75–86 מיליון שנה שהשתייך למשפחת המוסזאוריים. יצור זה היה טורף מטיל אימה, ואחד מהיצורים הגדולים ביותר באוקיינוסים. הוא הגיע לאורך 12.5–14 מ'. צורתו הייתה דמוית טורפדו והיה בעל סנפירים גדולים וזנב מתפתל כמו נחש. מבנה גופו איפשר לו לזנק לגיחות קצרות ולתקוף את טרפו. מבנה הגולגולת מוארך ובעל לסתות חזקות עם שיניים חדות הפונות אחורה. הטילוזאורוס חי בימים של אמריקה הצפונית ובאירופה והיה מטורפי העל של תקופתו לצד פליוזאורים גדולים ומוסזאורים נוספים כמו המוסזאורוס וההיינוזאורוס. הוא טרף זוחלי ים אחרים, עופות ימיים, דגים שונים, כרישים ורכיכות ימיות. בשל ממדיו ומבנה גופו הוא לא היה יכול לעלות לחוף. הטילוזאורוס תואר על ידי הפלאונטולוג האמריקאי עותניאל צ'ארלס מארש ב-1872. הטילוזאורוס הוא המאובן הלאומי של קנזס לצד הפטרנודון. הטילוזאורוס מופיע במשחק המחשב פארק היורה: המשחק, בתור חיית המחמד של ד"ר לורה סורקיס. עם זאת כשהוא פוגע באקווריום לצידה היא נופלת למים ונאכלת בידיו. הטילוזאורוס כמעט טורף גם את החבורה שנמלטת דרך צינורות תת-מימיים באקווריום. הטילוזאורוס נראה כבד יחסית ובעל דוקרנים שלא היו ליצור האמיתי. בנוסף הוא מופיע בעוד משחקי מחשב של פארק היורה ביניהם בJurassic Park Builder, פארק היורה 3: בניית פארק, Jurassic World Evolution 2 ועולם היורה: המשחק. בפנטזיה של וולט דיסני בחלק "פולחן האביב" נראים טילוזאורוסים ימיים (מוצגים כאמפיביים) טורפים פטרנודון שדג קרוב לפני המים. זוג טילוזאורוסים נראים בסרט "Speckles The Tarbosaurus" וטורפים את הנבל של הסרט "חד-עין" הטירנוזאורוס. טילוזאורוס מככב בסדרה מפלצות חוזרות לתחייה בפרק השני. בסרט מפלצות ים של הנשיונל ג'יאוגרפיק, הטילוזאורוס הוא טורף-על בסביבה הימית של הקרטיקון. בסדרה מפלצות ים מוצגים טילוזאורוסים במימי הקרטיקון, שנחשב לים הקטלני ביותר. הטילוזאורוסים הורגים ארכלון ומתקיפים את הסירה של נייג'ל מארוון. בתור טורפי-על הם מסכנים גם טורפים גדולים אחרים כמו הקסיפקטינוס וכרישים. בסדרה מהפכת הדינוזאורים נראית אם טילוזאורוס משריצה ומגוננת על צאצאיה מכרישי סקואליקורקס על ידי טריפתם. טילוזאורוס נראה בפרק "Lost and Found" של בובספוג. מדיה וקבצים בנושא טילוזאורוס בוויקישיתוף טילוזאורוס, באתר האנציקלופדיה של החיים (באנגלית) טילוזאורוס, באתר GBIF (באנגלית)
פסח ליכטנברג

פסח ליכטנברג הוא פסיכיאטר ישראלי, מנהל מחלקה בבית חולים הרצוג לשעבר, פרופסור חבר קליני בפקולטה לרפואה באוניברסיטה העברית ומנהל מחלקה ג' בבית החולים כפר שאול, ובעברו ראש החוג לפסיכיאטריה בפקולטה לרפואה באוניברסיטה העברית. ליכטנברג למד רפואה בבית הספר לרפואה ע"ש אלברט איינשטיין של הישיבה יוניברסיטי בניו יורק. מחזיק בתואר שני בפילוסופיה מאוניברסיטת קולומביה בניו יורק. ליכטנברג מרצה בפקולטה לרפואה באוניברסיטה העברית ושימש כראש החוג לפסיכיאטריה בפקולטה לרפואה של האוניברסיטה. נחשב לאחד ממובילי המאבק לצמצום השימוש בקשירה ובתרופות אנטי-פסיכוטיות כפרקטיקה להרגעת חולי נפש. בספטמבר 2016 ייסד פרופ' ליכטנברג את בית סוטריה הראשון בישראל. מטרתו של הבית היא להציע מעטפת תמיכה ודיור זמני עבור אנשים בתקופה של משבר נפשי או בעיצומה של חוויה פסיכוטית, מתוך כוונה למנוע את הצורך באשפוז, לעבור את הגל המשברי ולסייע לאדם לחזור למעגלי החיים בקהילה באופן מיטבי. לאחר שש שנים בהן שימש כמנהל בית סוטריה עבר ליכטנברג לבית החולים לבריאות הנפש כפר שאול בירושלים, והקים מחלקה חדשה בבית החולים. מנהל את מחלקה ג' בבית החולים כפר שאול. ליכטנברג נשוי לבתיה, פסיכיאטרית אף היא. לזוג יש מספר ילדים. אתר בית סוטריה בישראל האבחנה הפסיכיאטרית :מטרותיה, עיוותיה ונזקיה, בביצוע פרופ' פסח ליכטנברג, הרצאה באתר יוטיוב Dr. Pesach Lichtenberg - Herzog Hospital, Jerusalem, www.herzoghospital.org (באנגלית) "אודותינו - סוטריה". סוטריה. נבדק ב-2018-02-04.
סטומבראס קובנה

מועדון כדורגל סטומבראס (ליטאית: Kauno FC „Stumbras“) הוא מועדון כדורגל מקצועני, מהעיר קובנה שבליטא, המתמודד ב-A Lyga, ליגת העל בכדורגל של ליטא. המועדון זכה באליפות ליגת המשנה הליטאית בעונת 2014 ופעם אחת בגביע הלאומי (2017). המועדון נוסד ב-2013 על בסיס אקדמיית הכדורגל הלאומית ביוזמת יצרנית המשקאות האלכוהוליים סטומבראס והפך לאחד ממועדוני הכדורגל הבכירים במדינה, כשהוא עושה זאת תוך תקופת זמן קצרה יחסית. המועדון מארח את משחקי הבית באצטדיון דריוס וגירנאס (בעל קיבולת של 9,180 מושבים) בעוד אצטדיון האקדמיה הלאומית בקובנה (בעל קיבולת של 500 מושבים) משמש כמגרש חלופי בעת הצורך. המועדון נוסד בשנת 2013 על בסיס האקדמיה הלאומית לכדורגל (Nacionalinė Futbolo Akademija) והתמודד באזור דרום של הליגה הליטאית השנייה, בסיום העונה המועדון סיים כסגן-אלוף הליגה השנייה והעפיל לליגה הראשונה. את עונת 2014 הקבוצה פתחה עם 8 ניצחונות רצופים. וסיימה במקום השלישי בעונה הסדירה כשהיא מעפילה לשלב ההכרעה, שם, הביסה 1–4 את קבוצת נבז'יס במשחק המכריע כשסטומבראס מבטיחה את המקום הראשון ואת העפלתה לליגת העל הליטאית. הקבוצה שיחקה היטב במהלך עונת הבכורה של בליגת העל ואף פתחה ביוזמה נדירה והזמינה את אוהדיה לצפות משחקי הבית שלה חינם. אליפות ליגת המשנה הליטאית: 2014 מחזיקת הגביע הליטאי: 2017 אתר האינטרנט הרשמי של סטומבראס קובנה פרופיל, באתר אופ"א פרופיל, באתר Soccerway http://www.lff.lt/lt/article/pokyciai_stumbro_treneriu_stabe_ir_komandos_sudetyje http://www.lrytas.lt/sportas/futbolas/kauno-stumbro-komanda-nebijo-a-lygos.htm http://www.eurofootball.lt/naujienos/stumbro-staigmena-i-rungtynes-ileis-nemokamai/38287
בית ספר תיכון עירוני דתי בני ברק

בית ספר תיכון עירוני דתי בני ברק היה בית ספר ממלכתי דתי על יסודי לבנים ולבנות בבני ברק. בסוף שנות ה-70 הפך לבית ספר לבנות בלבד. בית הספר נוסד בשנת 1951 והיה במשך שנים רבות, בית הספר התיכון המרכזי בבני ברק . בשנותיו הראשונות, שכן במבנה בית הספר הממ"ד מעלות ברחוב מימון. בשנת 1959 עבר למבנה חדש בן שלוש קומות ברחוב אבטליון 31 בבני ברק. בית הספר קלט בעיקר תלמידים תושבי בני ברק בוגרי בתי ספר יסודיים כגון: מעלות, משואות, שאר ישוב ועוד. הלימודים בו היו לימודים תיכוניים רגילים בשילוב "לימודי קודש" מוגברים. בבית הספר למדו בנים ובנות בכיתות נפרדות בסוף שנות ה-70 נסגרו כיתות הבנים ובית הספר הפך לבית ספר תיכון עירוני לבנות בלבד. במחצית שנות ה-80 שונה שמו לאולפנה עירונית "אמונה" בני ברק. בדצמבר 2017 נהרס מבנה בית הספר התיכון דתי ברחוב אבטליון לאחר ששכן במקום עשרות שנים.[דרושה הבהרה] במהלך שנות קיומו הצמיח בית הספר שורה של בוגרים התופסים עמדות מפתח, בתקשורת, באקדמיה ובכלכלה בישראל. במהלך שנת הלימודים של שנת 1958 נפטר הרב שמחה במברגר, מייסד בית הספר ומנהלו הראשון ובמקומו מונה ד"ר יחיאל צבי מושקוביץ. עם התמנותו של מושקוביץ למפקח במשרד החינוך, מונה לתפקיד מנהל בית הספר ישראל ינאי שהיה מורה בבית הספר. המנהלים הבאים של בית הספר תיכון עירוני דתי בני ברק בגלגוליו השונים היו: יגאל המאירי, ד"ר אפרים יצחקי, לאה לנגנטל, חנה פריאל, הרב דוד בן ניסן, איילה שטרן. העיתונאי מנחם מיכלסון איש הטלוויזיה ניסים משעל אשת הפרסום ג. יפית דניאלה ויס, מראשי "גוש אמונים" אבי הראל, משנה למנכ"ל בנק הפועלים ד"ר אלי גולדרט - פיזקאי פרופ' שאול משעל - מזרחן דורית ברק - חוקרת תולדות בני ברק אלי אלון, הרסו את בית הספר תע"ד בני ברק , באתר News1 מחלקה ראשונה, 23 בינואר 2018